**Consiliul Județean Vrancea SE APROBĂ,**

**Direcția Economică și Achiziții Publice PREȘEDINTE**

**Serviciul Administrativ și Logistic NICUȘOR HALICI**

**Compartimentul Administrare**

**Bazin de Înot Didactic**

***REGULAMENTUL CONCURSULUI DE ÎNOT***

***“CUPA MOȘ CRĂCIUN " – 21.12. 2024***

**Art. 1. SCOPUL ACŢIUNII:**

Promovarea și dezvoltarea natației pe plan local, dezvoltarea spiritului de competitivitate și menținerea motivației sportive.

**Art. 2. DATA SI LOCUL DESFĂŞURĂRII:**

Competiția are loc în ziua de 21 Decembrie 2024 începând cu orele 10:00 la Bazinul de înot didactic din strada Aleea Stadionului nr. 2.

Încălzirea concurenților se face începând cu ora 9:00.

Intrarea în tribune este liberă în limita locurilor disponibile.

Accesul presei este liber în locurile special amenajate din tribune.

**Art. 3. COMISIA DE ORGANIZARE:**

Acțiunea este organizată de Consiliul Județean Vrancea.

**Art. 4. DATELE DE CONTACT ALE COMISIEI DE ORGANIZARE:**

Telefon mobil: 0724230930 Cătălin Săftoiu

Adresă e-mail: bazininot@cjvrancea.ro

**Art. 5. PROBELE CONCURSULUI:**

Probele concursului sunt cele enumerate în clasamentul de la art.7 al prezentului regulament și vor fi afișate la sediul bazinului.

În cazul în care pentru o probă din concurs nu se înscriu minim 3(trei) participanți aceasta nu se mai ține.

Fiecare concurent se poate înscrie la maxim 1(una) proba de concurs.

Probele de concurs vor urma una după alta în ordinea prevăzută în prezentul regulament .

**Art. 6. CONDIŢII DE PARTICIPARE:**

La concursul „ **CUPA MOȘ CRĂCIUN"** - pot participa sportivi-amatori, atât fete cât și băieți, cu vârste cuprinse între 5 ani și 18 ani, în limita maximă de 200 de participanți.

**Condițiile de participare sunt următoarele:**

* Participanții trebuie să fie înscriși la concurs până la data de 16 Decembrie 2024, ora 21:00 cu formularul de înscriere completat;
* Participanții sub 18 ani trebuie să fie însoțiți de părinți, sau să aibă la ei formularul de înscriere semnat de părinți;
* După ora 21:00 nu se mai pot face înscrieri. Participanții să nu fie sportivi de performanță legitimați la FRNPM, Federația Română de Polo sau alte federații de înot;
* Participanții care doresc să se înscrie la concurs și care nu sunt utilizatori ai bazinului trebuie să prezinte la înscriere adeverințele medicale necesare intrării în bazin.

**Art. 7. CLASAMENTE:**

|  |  |  |
| --- | --- | --- |
| **Vârsta** | **Proba** | **Observatii** |
| 5-6 ani | Placă 33 m | Fete / baieti |
| 7-8 ani | Craul 33 m | Fete / baieti |
| 9-10 ani | Craul 66 m | Fete / baieti |
| 11-12 ani | Craul 100 m | Fete / baieti |
| + 13 ani | Craul 100 m | Fete / baieti |
| +13 ani | Spate 100 m | Fete / baieți |

**Art. 8. Premierea:**

Se va face după terminarea probelor specifice fiecărei categorii de vârstă. Clasamentul se va realiza în funcție de timpii obținuți de fiecare participant. Comisia de organizare va premia câștigătorii locurilor I, II, III la fiecare probă; în caz de egalitate, se vor acorda mai multe premii la aceeași categorie.

Premiile constau in diplome și medalii corespunzătoare locului obținut (I, II, III). Toți participanții la concursul de înot vor primi din partea organizatorilor diplome de participare.

**Art.9. ARBITRAJUL COMPETIŢIEI:**

Arbitrii vor fi responsabili pentru monitorizarea respectării regulamentului competițional de către sportivi în timpul probelor de concurs, respectiv de măsurarea timpilor de la fiecare culoar.

Secretariatul tehnic se va ocupa de înscrierea, validarea competitorilor, de pregătirea foilor de concurs, de introducerea datelor în sistem, respectiv de clasificarea rezultatelor competiției.

**Art.10. OBLIGAŢIILE PARTICIPANŢILOR**

* Participanții se vor prezenta pentru înscriere între 09 – 16 decembrie 2024 ( ora 21:00) la recepția Bazinului de înot didactic din Focșani str. Aleea Stadionului nr. 2, respectând condițiile de participare din Art.6.
* Cei care nu s-au înscris până la data de 16 decembrie 2024 ora 21:00 nu pot participa la concurs.
* Toți concurenții se vor întrece în spirit sportiv şi trebuie să aibă un comportament fair-play în timpul concursului.
* Concurenții vor fi atenți la indicațiile organizatorilor și la ordinea de pe lista de start.
* Fiecare concurent trebuie să se prezinte la start după ce organizatorii au anunțat proba care urmează.
* Cine nu se prezintă la start este automat descalificat.
* Este obligatoriu ca toți sportivii participanți să poarte cască de înot!
* Primii trei sportivi de la fiecare categorie trebuie să fie prezenți la festivitatea de premiere. În caz de neprezentare vor pierde premiile**.**

**Art.11. CONTESTAŢIILE**

Se pot face în scris la masa oficialilor, la cel mult 10 minute după fiecare probă. Contestațiile vor fi soluționate de către secretariat și arbitrul principal al acestei competiții.

**Art.12. ALTE PREVEDERI:**

Comisia de organizare își rezervă dreptul de a aduce modificări sau îmbunătățiri la prezentul regulament, ce va fi adus la cunoștința celor interesați în timp util. Prezentul regulament se completează cu prevederile legale în vigoare.

Director,

Gina Robu

Șef Serviciu,

Sandu Sebastian